Wildebeeste speel 'n belangrike rol in die ekostelsel. Hulle mis bemes die grond en hulle vertrap die plante wat tot nuwe groei lei. Hulle bied ook voedsel vir roofdiere soos leeus en hiënas.
Wildebeeste se logge voorkoms word veroorsaak deur die diere se groot koppe, die kort maar gespierde nekke en die boggel op die rug. Hul pole is kort in verhouding tot die liggaamslengte.
Die blouwildebees (Connochaetes taurinus) is die groter spesie; 'n bul kan 'n skouerhoogte van 137 cm bereik en meer as 250 kg weeg. 'n Swartwildebees (Connochaetes gnu) word nie hoër as 1,2 m nie en weeg net sowat 180 kg. Hoewel hulle op 'n afstand taamlik eners lyk, is daar aansienlike verskille tussen die spesies.